Ban de Gasperich

De Ban de Gasperich oder Gaasperecher Bann ass een Deel vun der Stad Lëtzebuerg op deem zanter den 2010er Joren en neie Quartier entsteet. Bis 2027 soll en 3.000 Awunner zielen an Aarbechtsplaze fir iwwer 20.000 Leit bidden.lequotidien.lu: Bienvenue au Ban de Gasperich ! (14. Mäerz 2018)

 Numm 
De Quartier ass keen offizielle Quartier vun der Stad Lëtzebuerg. An de Medie a vun der Regierung gëtt vum "Ban de Gasperich" geschwat, och op Lëtzebuergesch,rtl.lu: Neien Arrêt "Francophonie" an eng nei Buslinn 32 (18. Januar 2018)100komma7.lu: "Mir hunn de Problem erkannt" (7. August 2017)rtl.lu: Grondstee fir nei Sportshal geluecht (29. Mee 2018)wort.lu: Hesper soll och no de Wahlen net vergiess ginn!  (14. Oktober 2013)eldo.lu: 16,4 Kilometer wäert d'Streck Enn 2021 laang sinn (16. Oktober 2017)csv.lu: De Finanzement vun zukünftege groussen Infrastrukturprojete klären an ofsécheren (keen Datum)tageblatt.lu: Rede von Premierminister Jean-Claude Juncker am Mittwoch Nachmittag im Parlament (5. Mee 2010) wärend d'Promoteuren e léiwer "Cloche d'or" nennen.wort.lu: Ban de Gasperich: Le chantier titanesque vu du ciel (15. Juni 2016) Op Lëtzebuergesch gëtt heiansdo och vum "'Gaasperecher Bann" geschwat.rtl.lu: Brauche mir en neie Fussballstadion? Nee, mee e Vëlodrom! (20. Mäerz 2010)tessyglodt.lu: Lëtzebuerg - Gaasperecher Bann (15. Mee 2017)rtl.lu: Neie Centre Commercial zu Gaasperech (6. Februar 2007)moien.lu: Ännerungen am ëffentlechen Transport an der Stad Lëtzebuerg (2. Dezember 2017)

 Lokalisatioun 
De Ban de Gasperich läit am Süde vum südleche Stater Wunnquartier Gaasperech. Westlech grenzt en un d'Cloche d'or, déi och zu Gaasperech gehéiert, an am Osten un d'Zone d'activités um Houwald (Gemeng Hesper). Tëscht dem Ban de Gasperich an dem Houwald läit d'Autobunn A3.

De Gaasperecher Bann läit op enger Héicht vun ongeféier 290 bis 300 Meter iwwer dem Mieresspigel.

En huet, jee no Quell, eng Fläch vu 70Affiche vum Ministère fir Nohalteg Entwécklung (gekuckt den 23. Mee 2018)wort.lu: Le Ban de Gasperich va s'urbaniser (14. Mäerz 2012) oder 80 Hektar.paperjam.lu: Le Ban de Gasperich relié au reste de la capitale (28. August 2017)wort.lu: Ban de Gasperich: La Cloche d'Or en 3D: découvrez l'ambitieux nouveau quartier (5. Februar 2016)

 Geschicht 

 Éischt Pläng 
Schonn am Plan Joly, vun uganks der 1960er Joren, waren d'Terraine vum Gaasperecher Bann als zone constructible klasséiert. Den Aldo Becca, an an den 1990er Jore säi Fils, de Baupromoteur Flavio Becca, hunn een nom aneren déi eenzel Terraine praktesch all opkaaft. Eenzeg 1,10 Hektar um Boulevard Raiffeisen bloufen am Besëtz vun der Famill Funck-Faber, deene bis 2000 d'Messageries Paul Krauss gehéiert haten.B. Thomas: "Becca Town", an der Literatur.

Op Grondlag vum Programme directeur d'aménagement du territoire huet d'Lëtzebuerger Regierung ufanks 2002 en Integratiivt Verkéiers- a Landesentwécklungskonzept (IVL) opstelle gelooss. Domat sollt gekuckt ginn, wéi d'Landesplanung mam staarke Wirtschaftswuesstem zu Lëtzebuerg an all den domat verbonnene Konsequenze sollt ëmgoen.Ein Integratives Verkehrs- und Landesentwicklungskonzept für Luxemburg, Punkt I / V an der "Zusammenfassung" An deem IVL, dat am Januar 2004 virgestallt gouf, gëtt ervirgehuewen, datt d'Entwécklung vum Südweste vun der Stad Lëtzebuerg Auswierkungen op de Rescht vum Land hätt. Do géif et e Potenzial fir 20.000 bis 25.000 Aarbechtsplaze a grouss Wunnfläche ginn.Ein Integratives Verkehrs- und Landesentwicklungskonzept für Luxemburg, Säit 129 vun 135

Am Mäerz 2004 hunn den Inneminister Michel Wolter, de Buergermeeschter vun der Stad Lëtzebuerg Paul Helminger an d'Buergermeeschtesch vun Hesper Marie-Thérese Gantenbein beschloss, wéi dat Areal an Zukunft sollt benotzt ginn.Masterplan 2004, Punkt A2 Am Juli 2004 ass de "Masterplan" fir den neie Quartier Ban de Gasperich virgestallt ginn, an deem eng éischt Visioun fir de Quartier presentéiert gouf.Masterplan 2004 Dora steet ënner anerem:
Agrarisch geprägte Landschaften werden vollständig verschwinden und durch eine urbane Ersatznatur ausgetauscht. Diese hohe bauliche Verdichtung des neuen Stadtgebietes verlangt einen sehr disziplinierten Umgang mit den Aussenräumen. Eine übergeordnete ganzheitliche Landschaftsarchitektur und Aussenraumgestaltung wird das Erscheinungsbild, die Qualität, die Atmosphäre und das Image des neuen Quartiers bestimmen.Masterplan 2004, Punkt A7

Am Mäerz 2012 huet de Stater Gemengerot e Budget vun 59,4 Milliounen Euro fir Infrastrukturaarbechten ugeholl.

 Ufank vun de Bauaarbechten 
2012 hunn d'Bauaarbechter um Ban de Gasperich ugefaangen.land.lu: Tour de chauffe à Gasperich (29. Juni 2012)

Als éischt Gebai ass am September 2014 de Crystal Park, de Sëtz vun der Auditfirma PwC Lëtzebuerg, fäerdeg gestallt ginn. Ronn 2.400 Persoune sinn dunn an hir nei Büroe mat enger Fläch vun 30.000 Quadratmeter op sechs Etage geplënnert.paperjam.lu: PwC déménage au Crystal Park  (19. Dezember 2014)

D'Haaptverkéiersoder vum Ban de Gasperich, de Boulevard de Kockelscheuer, ass den 28. August 2017 ageweit ginn.paperjam.lu: Le Ban de Gasperich vu du ciel (28. August 2017) D'Bréck iwwer d'Autobunn A6, fir d'Verlängerung laanscht den Nationalstadion bis op d'Beetebuerger Strooss, gouf tëscht Summer 2018 an Hierscht 2019 gebaut. Si goung den 11. November 2019 fir den Trafic op."Neue Brücke in Kockelscheuer." wort.lu, 11.11.2019.
Am September 2017 huet dat neit Gebai vum franséischsproochege Lycée Vauban seng Diere fir d'Schüler aus der Primärschoul opgemaach, an am Mee 2018 och fir d'Lycéesschüler. En ass an dräi Joer gebaut ginn an huet 146 Milliounen Euro kascht, vun deenen de Lëtzebuerger Staat 80 % finanzéiert huet.lessentiel.lu: À la découverte du Lycée Vauban flambant neuf (20. Februar 2018)wort.lu: Le jour de gloire du Vauban est arrivé (7. Mee 2018)

Am Februar 2018 kruten d'Besëtzer vun den éischten 200 Wunnengen de Schlëssel iwwerreecht."Wachstum im Eiltempo". Luxemburger Wort (Pabeierversioun), 17. Abrëll 2018.

Den 68 Meter héije Waassertuerm, dee ronn 8,7 Milliounen Euro kascht huet, ass den 20. Mäerz 2018 vun der Stater Buergermeeschtesch Lydie Polfer opgemaach ginn. E garantéiert net nëmmen d'Waasserversuergung vum Ban de Gasperich, mä och vun der Cloche d'or, der Kockelscheier an Deeler vun Zéisseng a Gaasperech.lessentiel.lu: Der Wasserturm am Ban de Gasperich ist am Netz (20. Mäerz 2018)wort.lu: Er überragt sie alle: neuer Wasserturm eingeweiht (20. Mäerz 2018)

Am Januar 2019 war den neie Sëtz fir Deloitte Lëtzebuerg, eng grouss Auditfirma, fäerdeg ginn, zanter Abrëll 2019 schaffen do op 30.000 Quadratmeter a 16 Stäck eng 2.200 Persounen.

De 14. Mee 2019 ass en Akafszentrum mat 140 Geschäfter an engem grousse Supermarché Auchan opgaangen, dee vun den Architektenbüroe Fabeck Architectes a Schemel & Wirtz entworf gi war. D'Wunntierm driwwer ginn eréischt 2020 fäerdegNadine Schartz: "Der Ban wird lebendiger." wort.lu, 23.03.2019.

Um Boulevard de Kockelscheuer steet de Centre national d'incendie et de secours, d'Zentral vum nationale Rettungswiesen. Do ass zanter Hierscht 2021 d'Kasär vun de professionelle Stater Pompjeeën, d'Direktioun vun der Verwaltung vum Rettungswiesen, d'Noutruffzentral an d'Schoul vun der Protection civile regroupéiert.Site vun der Administration des bâtiments publics: Centre national d'incendie et de secours - Luxembourg-Gasperich (19. Januar 2018)paperjam.lu: Le futur Centre national d'incendie et de secours (23. Abrëll 2018)

Tëscht dem Ban de Gasperich, der Cloche d'or an der Kockelscheier gouf tëscht 2017 bis 2021 den neien Nationalstadion vu Lëtzebuerg gebaut.

D'Bijou-Gebai, um Boulevard Raiffeisen, gouf 2020 fäerdeg gebaut.paperjam.lu: Le Ban de Gasperich de plus en plus prisé par les entreprises (23. Oktober 2020) Och op de 15.000 Quadratmeter hannendrun sinn an de Joren duerno weider Bürosgebaier entstanen.

Ursprénglech fir 2020 geplangt, ass dee ronn 15 Hektar grousse Gaasperecher Park nieft dem aktuellen Déierenasyl am Juni 2023 fäerdeg ginn. Dofir war e Budget vu 15,9 Milliounen Euro virgesinn.archiduc.lu: Le budget du parc de Gasperich voté (11. Juli 2017)

2023 hunn um Boulevard Raiffeisen, vis-à-vis vum Akafszentrum, d'Bauaarbechte fir en neien Hotel mat 150 Better ugefaangen, déi bis Mëtt 2025 dauere sollen."Die wichtigsten Projekte in Howald und Cloche d'Or." wort.lu, ...

Zanter dem 7. Juli 2024 fiert de Stater Tram iwwer de Boulevard de Kockelscheuer bis op seng Endstatioun beim Stadion.

 Zukünfteg Gebaier an Infrastrukturen 
D'Areal hannert dem Sëtz vu PwC ass fir Appartementshaiser virgesinn, wou 64.000 Quadratmeter Wunnraum entstoe sollen.

Um Boulevard Raiffeisen, nieft dem neien Hotel, sinn 3 weider Gebaier fir Büroe geplangt oder am Gaang gebaut ze ginn: The Stairs (12 Stäck mat 9.700 m² fir Büroen), The Rock (8.700 m²) an The Lofthouse (5.000 m²) .

Op der Nordwestsäit vum Boulevard de Kockelscheuer, op der Héicht vun der Rue Léonard-Da-Vinci, ass e Wunnkomplex mat 185 Appartementer, an hannendrun eng Plaz mat Geschäfter, am Entstoen..

PwC wëll bis 2027, op 330 Ar, um Site vun enger fréierer Autoskonzessioun en neie Campus opriichten, an dann aus dem Crystal Park do dra plënneren .

E weideren Hotelkomplex ass südlech vun der Autobunn geplangt..

De Projet Midfield gesäit vir, op der Grenz mam Houwald, op engem Areal tëscht dem Rond-Point Gluck, der Eisebunnslinn Lëtzebuerg-Beetebuerg, dem Wupp vun der Autobunn A3 an dem Gaasperecher Kräiz op 40 Hektar, no engem Masterplang vum Fonds Kirchberg, ë. a. nei Schoulariichtungen, en 18-stäckegt Gebai fir d'CFL a Wunnengen ze bauen. Dobäi soll d'A3 iwwerwëlleft an de P+R Houwald verluecht ginn. Fréistens 2030 sollen d'Bauaarbechten ufänken .

 Kritik 
D'Stater Sozialisten an Déi Lénk hunn ënner anerem kritiséiert, datt am neie Quartier falsch Prioritéite gesat gi wieren. Den neie groussen Akafszentrum géif ze vill Autosverkéier unzéien. Och d'Verhältnes tëscht Bürosflächen a Wunnenge gouf kritiséiert, well et ze wéineg bezuelbare Wunnraum an der Stad géif ginn an um Ban de Gasperich méi Wunnengen amplaz vu Bürosfläch hätte misse gebaut ginn.stad.dei-lenk.lu: Ban de Gasperich: malgré le parc, un désastre urbanistique et écologique annoncé (28. Juni 2017)franzfayot.lu: Ban de Gasperich – Réaction de la VdL – Où est la contradiction? (24. Mee 2013)stad.dei-lenk.lu: Ban de Gasperich à la Becca? Nee Merci! (gekuckt de 24. Mee 2018)

Literatur
 Bernard Thomas: "Becca Town." In: d'Lëtzebuerger Land 17. Mai 2019, Nr.20, S.2-3.

 Quellen 
 Masterplan Ban de Gasperich, Übersicht und Empfehlungen, (Juli 2004)
 Ein Integratives Verkehrs- und Landesentwicklungskonzept für Luxemburg, (21. Januar 2004)

Kategorie:Gaasperech
Kategorie:Urbanistesch Projeten zu Lëtzebuerg